{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":5,"n_cols":6,"rows_kept":5,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Prijedlog Pravilnika o izmjenama i dopunama Pravilnika o gospodarenju otpadnom električnom i elektroničkom opremom"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"Daikin HRVATSKA doo","DODATAK 4.,\nNECJELOVIT POPIS VRSTA PROIZVODA KOJI PRIPADAJU KATEGORIJAMA IZ DODATKA 3.","Prema direktivi 2012/19/EU velika fiksna postrojenja su izuzeta od naknade i ne pripadaju pod EE otpad (Službeni list EU,15/Sv. 34 str.199). Navedeno se odnosi na (1) Oprema za izmjenu topline. \nIako je direktivom propisano koja su to velika fiksna postrojenja, nije potpuno jasno da li se navedeno odnosi na sve vrste proizvoda koji su predviđeni za grijanje/hlađenje poslovnih, komercijalnih, i drugih nerezidencijalnih objekata, kao npr. rashladnici vode (chilleri), toplinske pumpe, određene vrste klima komora s elektronikom, itd. budući da se do sada se plaćala naknada od 2,25 kn/kg za sve takve uređaje (max. 500kg), bez obzira na veličinu i namjenu.\nPrijedlog je da se navedena oprema izuzme od plaćanja naknade, budući da navedeno i nije predmet skupljanja EE otpada, već je za navedeno potrebna profesionalna usluga da bi se ispravno zbrinuo takav uređaj. Navedeno pordžava i Regulativu o fluoriranim stakleničkim plinovima 517/2014, a vezano je na ispravno zbrinjavanje radnih tvari iz takvih uređaja, što se teško postiže, ako se navedeni uređaji ostave na raspolaganje Sakuplaču, koji za to ne mora biti osposobljen.\nNavedeno predlažemo za svu opremu preko izlazne snage 375kW i/ili za koje je potrebna dizalica da se de-instalira s objekta."]
[2,"M SAN Grupa d.o.o.","PODACI ZA UPIS I DOSTAVU PODATAKA U REGISTAR PROIZVOĐAČA,\nDIO B: PODACI KOJI SE DOSTAVLJAJU KOD IZVJEŠĆIVANJA","Mišljenja smo kako su Proizvođaču dostupne isključivo informacije navedene u točkama  1.-4. te dodatno moramo naglasiti kako Proizvođač dostavlja putem obrazaca podatke o količinama i kategorijama EE opreme koju stavlja na tržište Republike Hrvatske, međutim nema uvid u podatke o količinama i kategorijama EE opreme koja je postala EE otpad. \nInformacijama koje se traže u točkama 5. – 7. raspolaže isključivo sakupljač i/ili oporabitelj, dok su podaci o pripremi za obradu otpada (koji su traženi u točci 5.) dostupni isključivo pravnom subjektu i/ili obrtu koji posjeduje Dozvolu za gospodarenje te vrste opreme, s obzirom da po definiciji iz Pravilnika o gospodarenju otpadnom električnom i elektroničkom opremom (NN 42/14, 48/14, 107/14, 139/14) obradu EE otpada čine upravo postupci oporabe ili zbrinjavanja EE otpada i postupci pripreme prije oporabe ili zbrinjavanja EE otpada. Slijedom navedenog traženi podaci u točkama 5.-7. ne mogu nikako biti u nadležnosti Proizvođača te predlažemo njihovo brisanje tako da DODATAK 11., PODACI ZA UPIS I DOSTAVU PODATAKA U REGISTAR PROIZVOĐAČA, DIO B: PODACI KOJI SE DOSTAVLJAJU KOD IZVJEŠĆIVANJA sada glasi:\n\n1. OIB/PDV identifikacijski broj \n2. Razdoblje izvješćivanja \n3. Kategorija EE opreme \n4. Količina EE opreme po kategorijama EE opreme stavljenih na tržište Republike Hrvatske, izražene kao neto masa \n \nNadalje napominjemo da sam rad kao ni „brojke“ Proizvođača u praksi nisu definirani, jer uredba iz Zakona o održivom gospodarenju otpadom i dalje nije donesena, a upravo je njome trebalo biti uređeno „pojedinačno ispunjavanje obveze postizanja cilja“ odnosno „sustav sakupljanja i obrade otpada kojim upravlja organizacija“ odnosno „sustav sakupljanja i obrade posebne kategorije otpada kojim upravlja Fond“. \nTakođer napominjemo i da pojam EE otpada iz kućanstva predstavlja preširoko i zapravo nedefinirano područje, jer istim može biti smatran i EE otpad nastao od EE opreme koju su koristili ili mogli koristiti i korisnici u kućanstvima i korisnici u registriranim osobama, a sam način predaje odnosno klasifikacije EE otpada stoga može biti proizvoljna odluka registriranih osoba u smislu korištenja mogućnosti predaje ili putem pratećeg lista (ako su kategorizirali taj EE otpad kao EE otpad) ili putem EE1 obrasca (ako su kategorizirali EE otpad kao EE otpad iz kućanstva)."]